LIETUVOS RESPUBLIKOS ŠVIETIMO, MOKSLO IR SPORTO MINISTERIJA

Biudžetinė įstaiga, A. Volano g. 2, 01516 Vilnius, tel. (8 5) 219 1225/219 1152, faks. (8 5) 261 2077,

el. p. smmin@smm.lt, http://www.smm.lt. Duomenys kaupiami ir saugomi Juridinių asmenų registre, kodas 188603091.

Atsisk. sąsk. LT30 7300 0100 0245 7205 „Swedbank“, AB, kodas 73000

_________________________________________________________________________________________________________________

Lietuvos Respublikos specialiųjų tyrimų tarnybai	2020- - Nr.
DĖL 2019 M. LAPKRIČIO 11 D. ANTIKORUPCINIO VERTINIMO IŠVADOS NR. 4-01-9535

Išnagrinėję Lietuvos Respublikos specialiųjų tyrimų tarnybos 2019 m. lapkričio 11 d. antikorupcinio vertinimo išvadą Nr. 4-01-9535 „Dėl ugdymo įstaigų vadovų ir darbuotojų etatinio apmokėjimo proceso“ (toliau – Išvada), teikiame informaciją dėl Išvadoje pateiktų pasiūlymų įgyvendinimo.

Informuojame, kad Išvadoje pateikti pasiūlymai buvo svarstyti Lietuvos Respublikos švietimo, mokslo ir sporto ministro 2019 m. lapkričio 27 d. įsakymu Nr. V-2384 „Dėl darbo grupės etatiniam mokytojų darbo apmokėjimui tobulinti sudarymo“ sudarytoje darbo grupėje, į kurią buvo įtraukti Lietuvos mokyklų vadovų asociacijos, Lietuvos profesinės sąjungos „Sandrauga“, Švietimo ir mokslo profesinės sąjungos „Solidarumas“, Lietuvos profesinio mokymo įstaigų asociacijos, Lietuvos savivaldybių asociacijos, Lietuvos švietimo ir mokslo profesinės sąjungos, Lietuvos švietimo darbuotojų profesinės sąjungos, Lietuvos švietimo įstaigų vadovų profesinės sąjungos, Lietuvos savivaldybių švietimo padalinių vedėjų asociacijos, Muzikos ir meno mokyklų vadovų asociacijos, Švietimo, mokslo ir sporto ministerijos atstovai (toliau – darbo grupė).

Darbo grupėje visi pasiūlymai (įskaitant Išvadoje pateiktus pasiūlymus) buvo sugrupuoti į dvi kategorijas:

1) pasiūlymai, kuriuos galima įgyvendinti nuo 2020 m. rugsėjo 1 d. – tai pasiūlymai, kurie tobulina, bet iš esmės nekeičia darbo apmokėjimo sistemos, nesukuria papildomų lėšų poreikio, jiems pasirengti nėra būtinas ilgas laikotarpis ar pilotinio projekto išbandymas ir dėl jų sprendimai gali būti priimti ne vėliau kaip š. m. kovo mėnesį, kad visi suinteresuoti asmenys galėtų tinkamai pasirengti pokyčiams (šie pasiūlymai susiję su ministro įsakymais patvirtintų dokumentų keitimu);

2) pasiūlymai, kuriuos įgyvendinti galima ilgesnėje perspektyvoje (ne anksčiau kaip nuo 2021 m. rugsėjo 1 d.), nes jiems būtini papildomi ištekliai, jų įgyvendinimui pasirengti reikia daugiau laiko ar pilotinio projekto išbandymo ir dėl jų reikia Seimo sprendimų (įstatymo pataisų).

Darbo grupė parengė pasiūlymus dėl teisės aktų, reglamentuojančių etatinį mokytojų darbo apmokėjimą, tobulinimo. Atsižvelgdamas į šiuos pasiūlymus, švietimo, mokslo ir sporto ministras patvirtino pakeitimus, kurie įsigalios nuo 2020 m. rugsėjo 1 d.:

1. Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), darbo krūvio sandaros nustatymo tvarkos aprašo pakeitimus, kurie patvirtinti Lietuvos Respublikos švietimo, mokslo ir sporto ministro 2020 m. kovo 18 d. įsakymu Nr. V-389 „Dėl švietimo, mokslo ir sporto ministro 2019 m. kovo 1 d. įsakymo Nr. V-186 „Dėl Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), darbo krūvio sandaros nustatymo tvarkos aprašo patvirtinimo“ pakeitimo“;

2. Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų mokyklos bendruomenei aprašo ir Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų, susijusių su profesiniu tobulėjimu, aprašo pakeitimus, kurie patvirtinti Lietuvos Respublikos švietimo, mokslo ir sporto ministro 2020 m. kovo 19 d. įsakymu Nr. V-397 „Dėl švietimo, mokslo ir sporto ministro 2019 m. kovo 1 d. įsakymo Nr. V-184 „Dėl Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų mokyklos bendruomenei aprašo ir Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų, susijusių su profesiniu tobulėjimu, aprašo patvirtinimo“ pakeitimo“.

Pasiūlymus, kuriuos būtų galima įgyvendinti ilgesnėje perspektyvoje (ne anksčiau kaip nuo 2021 m. rugsėjo 1 d.), apsispręsta svarstyti pratęsus darbo grupės darbą švietimo, mokslo ir sporto ministro atskiru sprendimu. Tolesnis grupės darbas bus organizuojamas, įvertinus aplinkybes, susidariusias dėl ekstremalios situacijos ir karantino Lietuvos Respublikos teritorijoje paskelbimo.

Išvada parengta pagal Lietuvos Respublikos valstybės ir savivaldybių įstaigų darbuotojų ir komisijų narių darbo apmokėjimo įstatymo redakciją, galiojusią iki 2020 m. gruodžio 31 d. Pažymėtina, kad nuo 2020 m. sausio 1 d. įsigaliojusioje Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo (toliau – Įstatymas) redakcijoje yra reikšmingų pakeitimų, kurie, mūsų manymu, sumažina galimą korupcijos pasireiškimo riziką:

1. Įstatymo 5 straipsnio nuostatos dėl įstaigos darbo apmokėjimo sistemos yra išplėtotos ir detalizuotos: darbo apmokėjimo sistemoje turi būti nustatyti ne tik pareiginės algos pastoviosios dalies nustatymo kriterijai, bet ir pagal kiekvieną kriterijų nustatyti konkretūs pareiginės algos pastoviosios dalies koeficientų dydžiai.

2. Nuo 2020 m. sausio 1 d. panaikinti mokytojų, švietimo pagalbos specialistų ir kitų pedagoginių darbuotojų (išskyrus mokyklų vadovaujančius darbuotojus) pareiginės algos pastoviosios dalies koeficientų intervalai (Įstatymo 5 priedo I, II, III , IV, V, VI ir VII skyriai).

Nagrinėjant pedagoginių darbuotojų darbo apmokėjimo reglamentavimą viso biudžetinio sektoriaus darbuotojų darbo apmokėjimo reglamentavimo kontekste, matyti, kad, palyginus su kitais biudžetinių įstaigų darbuotojais, pedagoginių darbuotojų darbo apmokėjimas yra konkretesnis ir tiksliau apibrėžtas, o darbo apmokėjimo sąlygų derinimas su darbuotojų atstovais yra griežtesnis:

1. Įstatymo 5 priedo I, II, III , IV, V, VI ir VII skyriuose nurodytiems pedagoginiams darbuotojams yra nustatytas konkretus (vienareikšmis) pareiginės algos pastoviosios dalies koeficientas pagal pedagoginio darbo stažą ir kvalifikacinę kategoriją. Tuo tarpu kitų sričių darbuotojams, kuriems už darbą apmokama pagal Įstatymo 1, 2, 3 ir 4 priedus, yra nustatyti koeficientų intervalai, kur minimali ir maksimali intervalo riba kai kur skiriasi iki 130 proc. (arba 2,3 karto).

2. Pagal Įstatymo 5 straipsnio 2 dalį, prieš nustatant ar keičiant darbo apmokėjimo sistemą, biudžetinėse įstaigose turi būti įvykdytos darbuotojų informavimo ir konsultavimo procedūros Lietuvos Respublikos darbo kodekso nustatyta tvarka. Pagal Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), darbo krūvio sandaros nustatymo tvarkos aprašo, patvirtinto Lietuvos Respublikos švietimo, mokslo ir sporto ministro 2019 m. kovo 1 d. įsakymu Nr. V-186, 3 punktą, įstaigos vadovas įstaigos darbo apmokėjimo sistemą turi suderinti su įstaigos darbo taryba ir (arba) profesine sąjunga.

Detalesnę informaciją, kaip atsižvelgta į Išvadoje pateiktus pasiūlymus, teikiame Išvados įgyvendinimo pažymoje.

PRIDEDAMA. Lietuvos Respublikos specialiųjų tyrimų tarnybos (STT) 2019 m. lapkričio 11 d. antikorupcinio vertinimo išvados Nr. 4-01-9535 „Dėl ugdymo įstaigų vadovų ir darbuotojų etatinio apmokėjimo proceso“ įgyvendinimo pažyma, 5 lapai.

Švietimo, mokslo ir sporto viceministrė	Jolanta Urbanovič

Eglė Radėnienė, tel. (8 5) 219 1164, el. p. Egle.Radeniene@smm.lt